זאב זהוב אפריקאי

זאב זהוב אפריקאי (שם מדעי: Canis lupaster) הוא מין בסוג כלב. בעבר היה נחשב לחלק ממין תן זהוב, עד שמחקרים גנטיים בשנות ה-2000 הראו שהוא דומה יותר גנטית לזאב אפור. בעקבות מחקרים אלו הוחלט לסווג אותו כמין בפני עצמו.

למרות השוני הגנטי שנמצא בינו לבין התן הזהוב, הדמיון הגנטי ביניהם רב מספיק על מנת לאפשר להם להזדווג ביניהם.

תת-מינים
 C. l. algirensis
 C. l. anthus
 C. l. bea
 C. l. lupaster, על פי האקדמיה ללשון קרוי אִי
 C. l. riparius
 C. l. soudanicus

תפוצה 
הזאב הזהוב נפוץ בצפון מזרח ובצפון מערב אפריקה. הוא מצוי גם בישראל, בה נמצא גם המין אליו השתייך בעבר – התן הזהוב.

תיאור  
הזאב הזהוב הוא כלבי בינוני, צבעו חום זהוב-אפרפר השוקל בין 7 ל-15 ק"ג, וגובהו כ-40 ס"מ. יש לו אף ואוזניים ארוכים, וזנבו קצר יחסית (כ-20 ס"מ).

בהשוואה לתן הזהוב, ראשו של הזאב הזהוב האפריקאי מחודד יותר, ושיניו חדות וחסונות יותר. כמו כן אוזניו ארוכות יותר ומצחו גבוה יותר.

קישורים חיצוניים

הערות שוליים

בעלי חיים שתוארו ב-1820
טקסונים שתוארו בידי פרדריק קיוויה
כלב
מיני בעלי חיים מתפרצים בישראל
ארץ ישראל: כלביים
קניה: יונקים
אתיופיה: יונקים
לוב: יונקים
תוניסיה: יונקים